установено също така, че ефикасността на тези дейности по надзор би могла допълнително да се повиши, ако те се основават в по-голяма степен на резултатите от сериозна оценка на риска за безопасността.
 (30)
 Оценката на трите посочени по-горе въздушни превозвачи имаше за цел да се провери способността на AD-BLR да гарантира, че операциите на въздушните превозвачи със свидетелства, издадени в Беларус, се провеждат в съответствие с международните стандарти за безопасност. При посещението за оценка на място от страна на Съюза бе стигнато до заключението, че следва да се направят подобрения, по-специално по отношение на дейностите по надзора на въздушните превозвачи със свидетелства, издадени в Беларус. При все това няма непосредствен риск за безопасността, който да налага допълнителни мерки към тези, които вече бяха предприети от EASA по време на процеса по издаване на разрешение за ОТД.
 (31)
 На 3 април 2018 г. Комисията и Комитетът за авиационна безопасност изслушаха AD-BLR. Делегацията на AD-BLR, съставена от едно лице, съобщи за редица мерки, предприети с цел допълнително подобряване на авиационната безопасност в Беларус, по-специално наемането и обучението на персонал, преразглеждането на нормативната уредба и процедурите в областта на въздухоплаването, както и въвеждането на нови цифрови технологии, които да подпомагат надзорната дейност. Въпреки че част от предоставената информация беше полезна за Комитета за авиационна безопасност, AD-BLR невинаги беше в състояние да даде точни отговори на въпросите, повдигнати от Комитета за авиационна безопасност.
 (32)
 Въз основа на наличната информация, включително резултатите от посещението за оценка на място от страна на Съюза от март 2019 г. и плана за коригиращи действия, предоставен на 29 март 2019 г., Комисията счита, че от юни 2018 г. AD-BLR е отбелязал напредък в прилагането на международните стандарти за безопасност. Въпреки това AD-BLR все пак следва да гарантира подходящи ресурси за дейностите си по надзор на безопасността. Освен това Комисията счита, че следва да се избягват взаимовръзките между политическите съображения и съображенията за безопасност.
 (33)
 Въпреки че доказателствата сочат, че мерките, предприети от AD-BLR, вече допринасят за укрепването на неговия капацитет за осъществяване на надзор на въздухоплавателните дейности в Беларус, следва да бъде допълнително подобрена способността му да гарантира, че операциите на въздушни превозвачи със свидетелства, издадени в Беларус, се провеждат в съответствие с международните стандарти за безопасност. В съответствие с общите критерии, определени в приложението към Регламент (ЕО) No 2111/2005, Комисията счита, че на този етап няма основания за изменение на списъка на въздушните превозвачи, на които е наложена оперативна забрана в границите на Съюза, по отношение на въздушните превозвачи от Беларус.
 (34)
 В съответствие с Регламент (ЕС) No 965/2012 държавите членки следва да продължат да следят дали Беларус действително спазва съответните международни стандарти за безопасност, като извършват приоритетни наземни инспекции на въздушните превозвачи с издадено в Беларус свидетелство.
 (35)
 В случай че постъпи значима информация за безопасността, указваща наличие на непосредствени рискове за безопасността вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Доминиканската република
 (36)
 В приложение А към